<b>ואולי מספר כה הוא בזכות כ"ד מתנות כהונה</b> ועם ברכת כהנים הרי כ"ה מתנות כהונה בזכותם חלה הברכה על ישראל, ואם תשאל מה הנאה יש לכהנים בברכה זו שתהיה נחשבת בכלל כל מתנות כהונה ת"ל <small>(בראשית יב ג)</small> ואברכה מברכיך. א"כ ע"י ברכה זו יקבלו גם המה ברכה. <small>(ועיין חולין מט. ואני אברכם, תניא ר' ישמעאל אומר וכו' כהנים מברכים לישראל והקב"ה מברך לכהנים)</small>. ועוד שנוסח הברכות יברכך ה' ודרז"ל <small>(במ"ר יא ה)</small> בנכסים, וברכה זו חוזרת גם לכהנים כי בזמן שיש לישראל נכסים מרובים לפיהם ירבו מתנות כהונה תרומות ומעשרות דאם לא כן מאין יקחו המן הגורן או מן היקב.  